****

**НАЦРТ ПЛАНА КАПИТАЛНИХ ИНВЕСТИЦИЈА ОПШТИНЕ БАЧ**

**2019-2021**

**Децембар, 2018.године.**

Поштовани грађани општине Бач,

У годинама које су пред нама предстоје нам значајне инвестиционе активности на реализацији бројних пројеката у различитим областима живота у нашој општини. Наиме, ради се о различитим пројектима из области привреде, комуналне инфраструктуре, заштите животне средине, образовања, културе, здравства, спорта и рекреације и слично.

Због своје важности, сложености и обухвата, због изузетног значаја за живот грађана, као и због велике новчане вредности, ове пројекте сматрамо капиталним, те им је стога потребно посветити и посебну пажњу и ми то овим документом управо чинимо.

Средства нашег локаног буџета која нам стоје на располагању за ове намене су, наравно, ограничена и недовољна за реализацију истих. Поред поменутих извора за реализацију ових пројеката, потенцијално су нам доступна и средства са других нивоа власти (Покрајина и Република) као и средства доступна из разних европских фондова и средства из фондова за прекограничну сарадњу. Наша је обавеза да благовремено припремимо ваљану пројектно-техничку документацију за ове пројекте и да аплицирамо код поменутих финансијских центара када нам то буде доступно.

Између осталог, сврха израде овог документа је и да се створе услови да се јавна средства локалног буџета која уплаћују грађани и други субјекти у привредном животу, плаћањем пореза и других обавеза, користе рационално и у складу са потребама наших суграђана. То је и био један од основних разлога због кога смо приступили изради овог важног планског документа који, заједно са Стратегијом одрживог развоја развоја општине Бач 2014-2020, као комплементаран документ, опредељује циљеве и домете локалне самоуправе наше општине.

У сврху сачињавања овог документа прибављени су сви важни пројекти из свих одељења општинске управе, из јавних предузећа и установа, из месних заједница и од осталих корисника буџета, потом их је анализирала и по посебној методологији класификовала и рангирала посебна Радна група а у форму овог документа уобличила Општинска управа Бач.

Сматрам потребним да се свим појединцима и колективима који су на посредан или непосредан начин допринели стварању овог документа на посебан начин захвалим.

Борислав Антонић , председник општине Бач

УВОД

Општинско веће општине Бач иницирало је израду Плана капиталних инвестиција у циљу утврђивања приоритета у овој области, унапређења ефективности и ефикасности рада локалне администрације и подизања квалитета живљења у нашој општини, а у односу на планиране исходе дефинисане Стратегијом развоја општине Бач за период 2014-2020. године.

Овај документ је предлог Плана капиталних инвестиција (у даљем тексту ПКИ или План), припремљен од стране Општинске управе Бач и тимова оформљених за израду Плана капиталних инвестиција као и представника органа Управе, буџетских корисника, јавих предузећа, установа и других субјеката друштвеног живота. Предлог плана ће бити усвојен од стране Општинског већа и Скупштине општине Бач.

План капиталних инвестиција је вишегодишњи план финансирања спровођења капиталних инвестиционих пројеката, наведених по годинама реализације, са планираним годишњим расходима и изворима финансирања. Као динамички документ, он се сваке године анализира и продужава за по једну годину, у току редовног буџетског процеса. Преиспитивање обухвата анализу извршења важећег ПКИ, преиспитивање приоритета инвестирања и могућности финансирања из буџетских и осталих извора финансирања. Преиспитивање приоритета инвестирања омогућује прилагођавање спровођења стратешких циљева развоја општине њеним фискалним и финансијским могућностима, које се могу мењати из године у годину.

**Основне функције Плана капиталних инвестиција су следеће:**

***Инструмент одлучивања власти.*** У току израде ПКИ локални органи власти врше избор капиталних инвестиција пројеката који ће бити финансирани и утврђују динамику њиховог спровођења међу укупним потребама за инвестирањем.

***Веза са дугорочним плановима развоја јединица локалне самоуправе***. Предлагање и избор пројеката за укључивање у ПКИ мора бити у складу са плановима развоја локалне самоуправе, као што су: генерални план, стратешки план развоја, план уређивања и коришћења земљишта, итд.

***Инструмент за управљање финансијама***. Избор пројеката за укључивање у ПКИ врши се уз поштовање расположивих буџетских и осталих извора финансирања. Том приликом се морају узети у обзир укупни расходи у току реализације и коришћења пројекта, као и приходи пројекта.

***Документ за комуникацију са јавношћу***. ПКИ се користи за комуникацију са грађанима и привредом у току израде, односно избора пројеката, и приликом извештавања о његовој реализацији.

План капиталних инвестиција је основни документ за планирање капиталних издатака у локланом буџету. Једна од најважнијих функција плана је обезбеђење усаглашености стратегије развоја општине Бач, са реалним финансијским могућностима. План капиталних инвестиција је повезан са урбанистичким плановима. Принцип израде плана је равнотежа између текућег одржавања и побољшања постојеће инфраструктуре и нових инвестиција. Истовремено он је динамичан, флексибилан и отворен документ за све предлоге, пројекте и активности, које могу допринети одрживом развоју локалне самоуправе.

**Географске и административне карактеристике**

Бач је мала општина која се налази у Јужно – бачком управном округу између општина Бачка Планака и Оџаци. Западну границу општине, у дужини од 43км, чини река Дунав (коридор 7), који уједно чини и природну границу између општине Бач и Вуковара у Републици Хрватској. Кроз општину Бач пролази канал који је део хидро система Дунав-Тиса-Дунав, односно потез Каравуково-Бачки Петровац. Општину Бач чине 6 насељених места (Бач, Селенча, Вајска, Бођани, Плавна и Бачко Ново Село) која обухватају простор површине 365км2. У општини Бач, према попису становништва из 2011 године живи 14.405 становника, а густина насељености износи 39 становника на 1км2.

* + 1. **Демографске карактеристике и трендови**

На основу података из пописа становништва спроведеног 2011. године у општини Бач живи 14.405 становника, од чега су 6.529 старости до 40 година (45%), док број старијих од 40 година износи 7.876 (55%). Просечна старост у општини Бач износи 42,3 године. Према попису из 2002. године укупан број становника у општини Бач износио је 16.268. Овај податак показује да се број становника у општини Бач у односу на попис из 2002 године смањио за 1863, односно 11,5 %. Такође, према попису 2011 године број мушкараца у општини износи 7141(49,5%), а број жена износи 7264 (50,4%).

**Табела 1**. Укупан број становника у насељима општине Бач према полу (Извор: Републички завод за статистику, попис становништва 2011).

|  |  |  |  |
| --- | --- | --- | --- |
| **Насеље** | **Мушкарци** | **Жене** | **Укупно** |
| Бач | 2662 | 2737 | 5339 |
| Бачко Ново Село | 534 | 538 | 1072 |
| Бођани | 482 | 470 | 952 |
| Вајска | 1424 | 1410 | 2834 |
| Плавна | 577 | 575 | 1152 |
| Селенча | 1462 | 1534 | 2996 |
| **Укупно** | **7141** | **7264** | **14405** |

Анализа миграционих кретања извршена је на основу података пописа 2011. Године показује да је учешће аутохтоног становништва у општини 60,8%, а највећи број становника досељен је из других република СФРЈ, односно држава. У општину Бач се из других области/општина Републике Србије доселило 1515 становника, док се из иностранства доселило 2963 становника од чега је свакако највећи број људи који се доселио из бивших република СФРЈ услед ратних дешавања (2763). Анализа кретања укупног броја становника општине Бач, за период од 1948-2002. године, указала је на тренд пада укупног броја становника, по просечној годишњој стопи од -0,31%, тј. популациона величина расте до 1961. године, а од 1971. године присутана је појава перманентног пада броја становника. Посматрано по насељима сва насеља бележе пад укупног броја становника, осим општинског центра.

Број становника у општини Бач из године у годину се смањивао те је 1948 године број становника износио 19.225, а највећи број становника општина Бач је имала 1961 године који је износио 22.262 становника, што је пад броја становника у односу на попис 2011 године од 36%.

Анализа структуре становништва по великим добним групама указује на неповољну старосну структуру становништва са екстремно високим индексом старења од 1,0, који је готово уједначен посматрано по насељима и креће се од 0,8 до 1,3. Становништво са 40 и више година чини 54,7 % укупног становништва општине, док је укупан број особа до 19 година 2910 (20,2 %). Најзаступљенија је старосна група од 50 до 54 године (8,2 %).

**Табела 2**. Број становника према старосним групама (Извор: Републички завод за статистику, Попис становништва 2011.)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Старосна доб** | **0-4** | **5-9** | **10-14** | **15-19** | **20-24** | **25-29** | **30-34** | **35-39** | **40-44** |
| *Број становника* | *589* | *691* | *704* | *926* | *939* | *937* | *835* | *907* | *917* |
| **Старосна доб** | **45-49** | **50-54** | **55-59** | **60-64** | **65-69** | **70-74** | **75-79** | **80-84** | **85+** |
| *Број становника* | *1126* | *1175* | *1173* | *966* | *703* | *760* | *584* | *358* | *114* |

На основу података о структури становништва старијег од 15 година, према школској спреми, у општини Бач највећи број становника је са средњом стручном спремом, док број становника са високом стручном спремом значајно опада. Посебно је забрињавајућа чињеница што је број становника без основног образовања, односно са непотпуним основним образовањем виши од 25%, иако је тај тренд у односу на 2002 годину смањен. Према попису становништва из 2011 године, 351 лице је регистровано као неписмено, односно 2,67% становништва.

**Табела 3**. Становништво општине Бач старо 15 година и више према школској спреми и полу (Извор: Републички завод за статистику, Попис становништва 2011.)

|  |  |  |  |
| --- | --- | --- | --- |
| **Врста образовања** | **Мушко** | **Женско** | **Укупно** |
| Без образовања | 108 | 374 | 481 |
| Непотпуно основно образовање | 841 | 1402 | 2243 |
| Основно образовање | 1796 | 1908 | 3704 |
| Средње образовање | 2987 | 2202 | 5189 |
| Специјализација после средње школе | 19 | 6 | 25 |
| Више образовање | 172 | 160 | 332 |
| Високо образовање | 202 | 257 | 459 |
| Непознато | 5 | 7 | 12 |

Према Попису пољопривреде из 2012. године, у општини Бач је регистровано 1757 пољопривредних газдинстава која користе 23856,64 ха пољопривредног земљипта, док их је 2002. године било 1681. Према подацима Управе за аграрна плаћања, на дан 13.03.2017. године, у општини Бач је регистровано 1696 пољопривредних газдинстава, од чега су 1.305 активна пољопривредна газдинства.

1. **ИНФРАСТРУКТУРА**

Подручје Просторног плана Општине Бач обухвата простор површине од око 365 km2 на деловима територије општинa Бaч: целе катастарске општине Бач, Бачко Ново Село, Селенча, Плавна, Бођани и Вајска;

Природне предиспозиције Општине, како просторне, тако и физичко-географске, као и постојећа конфигурација терена, указују да општина Бач поседује релативно повољан саобраћајно-комуникативни и стратешки положај (погранична општина; близина и потенцијално лак приступ Паневропским коридорима X и Vc, а преко њих и транспортној инфраструктури суседних земаља - Хрватске и Мађарске, односно осталих земаља Европе; ослањања на Паневропски коридор VII - реку Дунав) и далеко већи саобраћајни потенцијал у односу на досада коришћен. С обзиром на локацију посматраног микрорегиона (округа) и Општине у његовом саставу унутар Републике, то се посебно истиче близина, за Србију два веома важна коридора:

а) коридор X, аутопута Салзбург - Солун, укључујући и припадајуће деонице Будимпешта - Београд и Ниш – Софија - Истамбул;

б) коридор VII, реке Дунав са приступом Црном и Северном мору, преко канала Рајна-Мајна - Дунав.

Брзу и лаку интеграцију у регионалне и светске робно-новчане токове, свако, па и ово подручје може остварити само уз добру инфраструктурну опремљеност, где у првом плану треба да егзистира саобраћајна инфраструктура. Овим би се директно утицало на свеобухватно и квалитетно коришћење свих расположивих ресурса, а преносно и на активнији однос ка развојним процесима унутар Општине.

Као један од основних параметара конкурентности неке привреде можемо посматрати и развијеност саобраћајног система. Општине које теже економском, социјалном и друштвеном напретку препознају у њему кључ ефикасног прилагођавања феномену глобализације, те се и фокусирају на његово пажљиво осмишљавање, првенствено са становишта функционалних карактеристика и задовољавајућег капацитета. Овај систем би требао представљати веома битан стратешки елемент, како за општину Бач, тако и за његово шире окружење (Јужнобачки округ).

Транспортна саобраћајна кoнцепција у општини Бач предвиђа:

- успостављање и изградња путног капацитета државног пута Iб реда број 12 на правцу Суботица-Сомбор – Оџаци – Бач – Бачка Паланка-Нови Сад-Зрењанин-Житиште-Српска Црња-државна граница,

- изградњу/реконструкцију ДП II број 112, реда на правцу Бачко Ново Село - Бач – Селенча- Ратково - Деспотово - Сириг - Темерин- Жабаљ,

- контиуниране активности у погледу задржавања/повећавања нивоа саобраћајне услуге (реконструкција, рехабилитација) на деловима траса ДП-а у оквиру установљених коридора,

- реконструкција и модернизација свих пруга и станичних постројења ради побољшања експлоатационих параметара,

- међудржавно - међурегионално повезивање у оквирима транспортног система преко међународног пловног - водног пута реке Дунав на релацији Рeпублика Србија- Република Хрватска.

### Путни-друмски саобраћај

Будући концепт друмског саобраћаја на простору општине Бач је замишљен као систем саобраћајних капацитета различитог хијерахијског нивоа који ће омогућити задовољење свих потенцијалних захтева, високог комфора, доступности и високог нивоа интернасељског повезивања уз омогућавање оптималног опслуживања атара сировинског залеђа, као значајног извора привредних активности у Бачу.

Kонцепт развоја саобраћајне друмске инфраструктуре на простору општине Бач предвиђа активности на путном правцу државног пута Ia реда број 12, као и активности на изградњи-реконструкцији појединих делова постојеће регионалне мреже.

Операционализација концепцијских опредељења подразумева активности на установљењу нове трасе основног путног правца државног пута IIa, број 112 реда. Траса овог планираног пута се пружа источно од насеља Бач, са везом са општинском саобраћајном мрежом преко државног пута IIа реда. Овај пут као пут највишег хијерахијског нивоа на овом простору треба да омогући највиши ниво интерегионалног повезивања и то на највишем нивоу саобраћајне услуге и комфора.

Тачна динамика реализације овог путног капацитета није дефинисана, али сигурно ће се реализовати уз стицање саобраћајно–економских условa. Изградњом овог пута саобраћајна дoступност и атрактивност овог простора ће се повећати што ће значајно утицати на ниво привредних активности пограничног подручја општине Бач и суседних општина.

Други значајни саобраћајни капацитет у оквиру овог простора је постојећи државни пут IIа реда број 112 који дијаметрално пресеца простор општине и тангира урбани простор насеља Бач. Овај саобраћајни капацитет остаће и даље основни реципијент и дистрибутер свих саобраћајних збивања овог простора уз неопходну реконструкцију и рехабилитацију ради задржавања захтеваног нивоа саобраћајне услуге.

Нови саобраћајни капацитет нижег нивоа (државни пут – пут регионалног значаја) следећи планска решења вишег реда (РПП АПВ) подразумева изградњу пута од државног пута II реда до Дунава – насеље Вајске (трајектне везе са Вуковаром), oдносно оспособљавање овог путног правца за афирмацију локалитета у окружењу у домену пружања туристичких услуга.Реализација изградње овог пута је олакшана тиме што је траса положена по постојећим општинским и некатегорисаним путевим - делимично се поклапа са већ изграђеним путним правцем (до Бођана).

Оспособљавање ће се реализовати кроз реконструкцију у делу утврђених – постојећих траса, док ће на осталом делу бити потребна нова градња.

Основни путни правац државни пут IIа реда број 112, деоница Ратково –Селенча - Бач – Бачко Ново Село, који је врло значајан за регионално и међуопштинско повезивање, нужно захтева реконструкцију и рехабилитацију с обзиром на врло лоше експлоатационо стање.

Он је такође значајан са локалног аспекта јер се преко њега могу остваривати значајне интерне везе са окружењем, али и са локалитетима од примарног значаја за афирмацију туризма и привредних активности у оквиру делова општине кроз које пролази.

У будућности, на нивоу општине Бач ће егзистирати и систем општинских путева који ће углавном повезивати насеља или ће повезивати поједине локалитете и привредне субјекте у атару. Изграђеност ових путева биће у функционалној зависности од значаја и економских ефеката, који ће се постићи њиховом изградњом. За плански период се планира реконструкција и изградња следећих општинских путева: Бач – Вајска – Бођани, (реконструкција); Бач – Економија, (реконструкција); Мали Бач – Рибњак, (реконструкција); Вајска – Жива – насип Дунав, (реконструкција); Бођани – Берава – Жива,(реконструкција); Чарда - Плавна – Рашковица, (реконструкција); Економија 3- граница КО Бач, (реконструкција); Депонија смећа / Ристовача и ДП I реда, (реконструкција); Бођани – Плавна, (реконструкција), Плавна – Бачко Ново Село, (изградња); Плавна – Дунавски насип, (реконструкција), Вајска – мотел Провала. (реконструкција).

Реализацијом ових мера општинска саобраћајна мрежа ће формирати затворени систем путних-друмских саобраћајница који ће пружати задовољавајући ниво проточности, проходности и безбедности одвијања саобраћаја.

Будућа просторна уређеност општине Бач подразумева постојање одређених путних садржаја (ССГ-ма, аутосервиси, теретни терминали и сл.) који се могу градити на одговарајућим локацијама ако су задовољени саобраћајни технолошки и безбедоносни услови као и услови заштите животне средине и одрживог развоја.

### Немоторни саобраћај

У оквиру преузетих обавеза из планова вишег реда имплементиране су трасе међународне (рута 6 уз Дунав) и националне бициклистичке стазе (уз канал ОКМ ХС ДТД, Каравуково – Бачки Петровац) у општински простор на начин да се углавном воде по круни насипа поред Дунава, али се даје могућност формирања међунасељских бициклистичких стаза, као и кретање бицикала преко саобраћајних површина (путеви нижег нивоа) до готово свих значајнијих локалитета.

### Железнички саобраћај

У планском периоду железнички саобраћај на простору општине Бач ће се одвијати у оквиру постојећих пружних коридора, односно планира се реконструкција и модернизација пруге ради побољшања експлоатационих параметара како би се железница на овом простору могла укључити у систем регионалних пруга према захтеваним стандардима.

За територију Општине од посебне важности је пруга Оџаци – Каравуково - Бач. То је једноколосечна неелектифицирана пруга, која прелази преко посматране територије у дужини од 4 км. Саобраћај на њој се обавља дизел вучом, а највећа допуштена брзина је 20 км/h. На прузи не саобраћају путнички возови, а пруга спада у пруге другог реда индустријског карактера. Годишњи превоз робе је ранга од око 10.000 т терета. Има једно службено место (постаја са ранжирном станицом). Пружни правац из правца Бачке Паланке је делом уклоњен (демонтиран), те тренутно није могућа његова експлоатација. Карактеристично је да је конкурентност железнице на овом простору пољуљана наглом експанзијом друмског саобраћаја и малим количинама превежених роба.

Будућност железничког саобраћаја на простору Општине је препозната у ревитализацији постојећих пружних коридора (планирана је реконструкција и модернизација пруге ради побољшања њених техничко - експлоатационих карактеристика) уз обезбеђење довољног броја возних средстава и подизање квалитета услуге при превозу путника и роба. Овиме би се постигла пуна реафирмација овог вида превоза на овом простору, где би се он поново укључио у систем регионалних пруга према европским стандардима.

Неопходно је извршити:

- Реконструкцију, модернизацију, као и перспективну прекатегоризацију (локалне у регионални) пружног правца Бачка Паланка – Бач – Каравуково;

- Обнову демонтиране пруга: Бач – Бачка Паланка;

- Формирање туристичке музејске пруге: Бач - Каравуково - Богојево - Сонта – Апатин – Сомбор – Бачки Брег – (Баја).

Значај ове туристичко-музејске пруге огледа се у могућности да се Бач са околином прогласи, према категоризацији Унеска као део светске баштине. Карактеристика је да су културна и природна добра лоцирана на малом простору и сем културног предела помиње се материјални аспект, као и духовни део и да је цео концепт подређен туристима.

### Водни саобраћај

У домену саобраћајне водне инфраструктуре планирано је интензивније коришћење пловног пута реке Дунав у оквиру путничког и теретног саобраћаја, као и у домену наутичког саобраћаја (прихватни објекти наутичког туризма).

Водни саобраћај за овај простор у наредном периоду би требао да буде потенцијал који ће се користити у сврху привредних и првенствено туристичких активности тј. кроз обезбеђење доступности овом простору преко реке Дунав и њеног укључивање у туристичке дестинације овог и околних простора.

Међународно и регионално веома значајан, а до сада најмање искоришћен вид саобраћаја је речни саобраћај. Дунав као међународни пловни пут IV категорије (Паневропски мултимодални коридор VII) даје изванредне могућности за развој пловидбе, теретног и путничког саобраћаја, а такође и за развој наутичког туризма.

У плану је да се интензивирају активности на коришћењу међународног пловног пута у туристичко-рекреативне сврхе, што ће подразумевати и реконструкцију и изградњу неопходне инфраструктуре, као и развој пратећих садржаја. Замајац привредног просперитета у насељима војођанског Подунавља може управо бити развој туристичке саобраћајне мреже, који ће обухватити објекте везане за одређене видове туризма.

Концепцијом развоја прихватних објеката наутичког туризма дате су локације-зоне у којима је планирано успостављање наутичких садржаја различитих нивоа опремљености (наутички центри, марине, туристичка пристаништа и наутичка сидришта). На међународном пловном путу Дунав - коридору VII ,осим Апатина, као за сада једине марине која има одговарајуће садржаје планирана је и локација у Бачког Новом Селу у Општини Бач, и то у распону од марине до привезишта (сидришта).

Унапређење и развој речног транпорта планира се рехабилитацијом унутрашњих пловних путева саобезбеђењем чишћења, продубљивања, сигнализације и одржавања, реконструкцијом, изградњом имодернизацијом лука, изградњом и увођењем речног информационог система и израдњом марина на Дунаву.

У коридору међународног водног пута Е80 – Дунав предвиђено је 27 пристаништа (од тога 16 планираних) 24 путничких и 3 теретна, која су углавном везане за насеља на Дунаву, и то, између осталог, од интереса за за општину Бач, и путничко пристаниште"Бачко Ново Село" (планирано) - p km 1319, лево.

Долазак туристичких бродова је све значајнији вид туризма који доноси велику добит (пример Новог Сада и Београда). За развој овог вида туризма потребно је изградити пристан, са свим пратећим садржајима као и понудити посебне програме туристима који у Бач могу долазити туристичким бродовима и приватним пловилима (пристани, привези, снабдевање, оправке.). За све туристе који дођу у Бач, изграђена туристичка инфраструктура на Дунаву значи и додатну понуду (изнајмљивање чамаца за вожња Дунавом, пецање, посматрање птица, фотосафари). У том контексту значајан локалитет је Бачко Ново Село. Пројекат изградње наутичког центра у Бачком Новом Селу пoдржан је од стране Савета за туризам Покрајинског секретаријата за привреду АП Војводине (2004). У складу са наведеним, израђен је План детаљне регулације комплекса марине.

Поред тога од значаја су и река Мостонга и канал ДТД (Каравуково - Бачки Петровац). Значај канала ДТД у смислу превоза терета може се повећати оспособљавањем тог пловног пута и спровођењем Стратегије водног транспорта у односу на канале, на основу чега се може прићи и формирању каналског пристаништа у општини Бач на погодној локацији.

Ради повећања ефикасности саобраћајног система у АП Војводини потребно је у периоду до 2020.године изградити, модернизовати и гранични прелаз Бач – Вајска (Вуковар) – трајектни терминал.

Будућа изграђеност трајектног терминала између Бучковца - Плавне и Вуковара (гранични прелаз Вајска према Републици Хрватској планиран је као гранични прелаз трајектног-речног типа), за водни и путни-друмски саобраћај треба да афирмише овај простор и локалитете, омогућавањем доступности путем и водом.

Изградња овог водног терминала подразумева и изградњу пристана за путничке бродове (зона граничног прелаза), као и капацитета у домену наутичког туризма (зона Бачког Новог Села). За имплементацију свих потребних садржаја постоје одлични просторни, хидролошки и инфраструктурни услови.

## Радне зоне

### Постојеће радне зоне

Радне зоне у атару представљају углавном постојеће комплексе пољопривредних економија укупне површине од око 274,26 ha, од којих су оне највеће одвојене од грађевинских рејона насеља (''Гатара'', ПК'' Бач''и ''Фазанерија'' у К.О. Бач, ''Берава'' у К.О. Бођани и ''Лабудњача''и ''Жива'', у К.О. Вајска). Остале се наслањају на грађевинске рејоне (Селенча, Бачко Ново Село, Плавна) или су у непосредној близини (Бођани).

Пошто су ово комплекси опремљени инфраструктуром, са изграђеним објектима који су услед својинске трансформације у великој мери обуставили активности, потребно је предвидети могућности њихове реконструкције и адаптације у случају њиховoг укључивања у будуће концепте привређивања и предузетништва, па чак, где је то могуће и формирање нових радних зона, које ће бити у склопу будућих грађевинских рејона насеља.

На североисточном ободу насеља Бач, ван грађевинског рејона, формирана је радна зона, уз пут за Селенчу до раскрснице са државним путем Ib реда број 12. Ова радна зона величине је 24 hа, с тим што је расположива површина 4,6 hа.

### Планиранa раднa зонa

У плану је и изградња нове радне зоне – локација 1А у Бачу. Простор који је овим Планом намењен за наведени комплекс величине је 32.06 hа, омеђен је са запада државним путем Ib реда број 12 Оџаци- Бачка Паланка, са севера шумом Ристовача, а са југоистока обрадивим пољопривредним земљиштем и заузима целу парцелу бр.3994. Уређење простора ове зоне извршиће се доношењем одговарајућег урбанистичког плана. Планирана индустријска зона у Регионалном просторном плану АП Војводине се налази између осталог и у Општини Бач. Општина Бач је у току 2017 и 2018 године приступила изради Плана детаљне регулације Радне зоне на 1А у К.О. Бач, а која ће након израде планске и технички документације бити инфраструктурно опремљена и понуђена заинтересваним инвеститорима.

## КАРАКТЕРИСТИКЕ И АНАЛИЗА ВОДОПРИВРЕДЕ И ВОДОПРИВРЕДНЕ ИНФРАСТРУКТУРЕ

### Водопривредна инфраструктура - снабдевање водом

У складу са стратешким опредељењима, снабдевање водом највишег квалитета оствариће се развојем регионалног система водоснабдевања (Бачки регионални систем), из којег ће се водом снабдевати становништво насеља општине Бач, као и само они технолошки процеси у којима је неопходна вода највишег квалитета. Дугорочно посматрано, решење водоснабдевања треба тражити у формирању централног постројења за комплетан третман воде, са базирањем на ресурс подземних вода и/или речне воде Дунава и изградњи магистралних повезних цевовода до свих насеља општине.

До тада, даљи развој водоснабдевања развијаће се у правцу који је сада у функцији, уз повећање броја црпних бушотина на постојећим или новим извориштима, са изградњом појединачних уређаја за дотеривање квалитета воде по утврђеним критеријумима.

Усвојена концепција техничког решења предвиђа дистрибуциону мрежу за обезбеђење сваког потрошача водом довољном количином, потребног притиска и одговарајућег квлитета, а која се напаја из општинског система водоснабдевања ''Бач''. Постојећи извори и бунари задржавају се, уз њихово уређење, контролу и заштиту квалитета воде за санитарну употребу.

Иако је циљ рационализација потрошње и максимална штедњу подземних ресурса питке воде, потребно је извршити проширење постојећих изворишта са неколико бунарских водозахвата, због континуалног пропадања извесног броја бунара, а и да би се у насељима са по једним бунаром, остварио потребан резервни капацитет.

Уколико се на основу претходног истраживања установи да на постојећим насељским локацијама изворишта нема могућности за бушење нових бушотина (што би могао да буде случај код малих насеља са једним до два бунара), то ће захтевати формирање нових изворишта, што представља значајније и дуготрајније кораке у техничком и финансијском смислу.

Ради рационализације коришћења висококвалитетне воде за пиће и заштите исте од непотребног расипања потребно је на минималну меру свести губитке на водоводној мрежи. Рационално коришћење водних ресурса подразумева: коришћење висококвалитетних вода само за пиће, а захватање мање квалитетних вода из водотока и језера, уз неопходан третман за потребе наводњавања, техничких вода и осталих намена које су мање захтевне по питању квалитета сирове воде.

У свим решењима комплексних водопривредних система која користе воду највишег квалитета, снабдевање становништва увек има приоритет при расподели воде на кориснике.

Постојећа водоводна мрежа у насељима се задржава са делимичном реконструкцијом на деоницама које не задовољавају планске потребе. Снабдевање водом у оквиру рубних предела насеља и у атару, као и тамо где нема могућности за снабдевање водом преко водоводне мреже, биће решено индивидуално, путем бушених бунара.

Код снабдевања индустријских капацитета, који продукују веће количине отпадних вода, треба увести обавезу рационализације потрошње увођењем процеса рециркулације, чиме ће се обезбедити вишеструка употреба захватане воде, очување и заштита водних ресурса како од загађења, тако и од прекомерне експлоатације и исцрпљивања појединих издани. Снабдевање технолошком водом могуће је из првог водоносног слоја (фреатска издан), уз сталну контролу воде пре и у току експлоатације, или из водотокова.

У планском периоду очекује се формирање следећих пет регионалних система:

– Бачки систем чине насеља општина Апатин, Сомбор, Оџаци, Бач, Кула, Мали Иђош, Бачка Топола, Врбас, Србобран, Бечеј и Нови Бечеј. Окосница система је алувион Дунава, а биће неопходно коришћење и вода Дунава, било прерадом преко ППВ или упуштањем у подземље;

### Одвођење отпадних вода, атмосферска и фекална канализација

Испуштањем отпадних индустријских и насељских вода, површинске воде, као и природни и вештачки водотокови изложени су константној деградацији, те се зато ове воде морају прихватити и спровести до одговарајућег реципијента. Питање каналисања отпадних вода на територији Општине је забрињавајуће. Наиме, осим насељеног места Бач, и то не на читавој територији, системом канализације није покривено ни једно друго насеље, док је постројење за пречишћавање отпадних вода изграђено само у Бачу. Индустријска постројења са територије Општине нису прикључена на постојећи канализациони систем. Каналисање и одлагање отпадних вода у насељима се најчешће врши преко септичких јама, чиме су непосредно угрожени животна средина и здравље локалног становништва.

Постојеће постројење за биолошко пречишћавање отпадних вода је типа биолагуна са површинском аерацијом. Капацитета је 8.000 еквивалентних становника уз могућност 100% проширења капацитета, са порастом хидрауличког и биолошког оптерећења. Како се врши само секундарно пречишћавање отпадних вода, план проширења капацитета подразумевао би и квалитативно побољшање постројења (извођење терцијарног пречишћавања).

Такође, је присутан и проблем атмосферске канализације, с обзиром да је одвођење атмосферских вода делимично решено само у насељеном месту Бач (мањи део зацевљеном канализационом мрежом, а преостали део отвореним каналима). Остала насеља као најчешће решење имају отворене канале положене уз саобраћајнице са уливом у најближе реципијенте, водотокове, депресије на периферији насеља или мелиоративне канале (најчешће нису у функцији услед запуштености).

У плану је развој сепарационих канализационих система, који ће посебно одводити фекалне (санитарне), а посебно атмосферске отпадне воде, са примарним задатком потпуне хидротехничке санитације урбаних простора. Каналисање индустријске отпадне воде биће решено посебним системима, уз њихово претходно предпречишћавање код загађивача. Упуштању отпадних вода у одређени реципијент предходило би њихово пречишћавање на централном постројењу за пречишћавање отпадних вода (овиме би се концентрација загађујућих материја свела на ниво прописаног стандардом).

Индустријске отпадне воде решаваће се, по потреби, посебним системима. Зависно од врсте и типа загађене воде, вршиће се њихово претходно пречишћавање кроз предтретман, па ће се тек онда прећи на заједничко пречишћавање са санитарном и атмосферском отпадном водом.

Услови предтретмана индустријских отпадних вода треба да:

- заштите здравље особља које ради на одржавању канализационих система;

- заштите канализациони систем и објекте на њему;

- заштите процес пречишћавања отпадних вода на централном уређају;

- обезбеде одстрањивање из индустријских отпадних вода материје које се мало или никако не одстрањују на централном уређају за пречишћавање отпадних вода, а које могу угрозити захтевани квалитет вода реципијента.

Пре упуштања отпадних вода у реципијент предвиђа се њихово пречишћавање на централним постројењима за пречишћавање отпадних вода (ППОВ). Карактер реципијента предвиђа, односно захтева висок степен пречишћавања. После пречишћавања на ППОВ, пре испуштања у реципијент, концентрација појединих загађујућих материја у ефлуенту мора задовољавати услове које прописује надлежно водопривредно предузеће.

Капацитет ППОВ-а мора бити усклађен са демографским растом и планираним повећањем индустријских капацитета, што је неопходно анализирати и документовати одговарајућом студијом.

Пројектовању ППОВ приступа се након анализе улазних параметара и излазних критеријума, односно након усвајања капацитета постројења и технолошког процеса пречишћавања, претходне анализе алтернативних решења израђеним према потребама пречишћавања, локалним условима урбаног подручја и техно-економским подацима.

Из одабраног процеса пречишћавања произилази избор објеката и уређаја, избор локације ППОВ, конципирање шеме постројења, дефинитиван хидраулички пропрачун, избор опреме, архитектонско - грађевинско обликовање, услови извођења и експлоатације постројења, услови заштите на раду, и др.

Локација ППОВ се лоцира ближе насељу, што утиче на смањење дужине колектора, а омогућава се и лакше прикључење на осталу инфраструктуру (вода, струја, пут), а такође се води рачуна и о близини реципијента, као и о правцу доминантних ветрова. Локација се поставља обично на најнижем месту у канализационом систему, како би се избегла градња црпних станица и дубље укопавање остале инфраструктуре, што значајно поскупљује изградњу. Идеално је да се омогући гравитациони доток загађене воде до ППОВ. Код избора локације треба водити и рачуна о томе где ће се одлагати и депоновати обрађени муљ.

У наредном периоду следи изградња канализационе мреже у Бачу, као и почетак изградње у осталим насељима општине. Обзиром да у осталим насељима општине не постоји изграђена јавна канализациона мрежа, иста ни не може да се гради без започињања активности на изградњи уређаја за пречишћавање отпадних вода, како је дефинисано водопривредном основом. Општина Бач је у току 2017 и 2018 године израдила пројектно техничку документацију за изградњу канализације у Бачком Новом Селу и Плавни, као канализације у Селенчи.

Наравно, разматра се и могућност прикључења комплетне канализационе мреже свих насеља Општине на постојећи пречистач у Бачу, који би уз поменуто проширење капацитета задовољавао потребе целе општине. Туристички локалитети и центри, као и викенд зоне проблем одвођења отпадних вода решавали би компактним мини уређајима за биолошко пречишћавање, или евакуацијом отпадних вода у бетонске водонепропусне септичке јаме. Где год је могуће, користити тзв. групне системе, којима се једним ППОВ пречишћавају отпадне воде из више оближњих насеља, повезаних магистралним колекторима са одговарајућим КЦС (канализационим црпним станицама).

### Хидротехничке мелиорације (одводњавање и наводњавање)

Регулисање водног режима у земљишту, уз изградњу и реконструкцију постојећих система за одводњавање омогућиће интензивну пољопривредну производњу. Распрострањеност и изграђеност водопривредне инфраструктуре на територији општине је задовољавајућа, али је због њихове запуштености и неодржавања, проблем одводње сувишних вода и даље присутан.

Полазиште за техничка решења у домену хидротехничких мелиорација је ревитализација постојећих мелиорационих система и постепено смањење садашњег заостајања Србије у домену наводњавања изградњом нових система на земљиштима највиших бонитетних класа. Будући системи се планирају као интегрални мелиорациони системи (одводњавање, наводњавање, заштита од спољних вода), са свим мерама хидротехничких и агротехничких мелиорација.

Системи за одводњавање реализују се тако да се уклапају у решења интегралног уређења простора, при чему се води рачуна о потреби касније доградње и система за наводњавање.

На територији општине Бач у наредном планском периоду не планира се изградња нових водопривредних објеката и активност ће се сводити на одржавање постојећих, а пре свега неопходно је извршити измуљавање канала Бачки Петровац – Каравуково, као и уређење обале језера Провала.

## КАРАКТЕРИСТИКЕ И АНАЛИЗА ЕНЕРГЕТИКЕ И ЕНЕРГЕТСКЕ ИНФРАСТРУКТУРЕ

### Електроенергетска инфраструктура

Напајање електричном енергијом и у наредном периоду биће обезбеђено из планиране 110/20kV трафостанице "Бач", снаге 2х20kV, уз могућност обезбеђивања дела и из обновљивих извора.

За напајање планиране трафостанице 110/20 kV, обезбедиће се 110 kV далековод из правца Оџака и један 110 kV далековод од правца Бачке Паланке.

Концепција развоја електроенергетске инфраструктуре је да се:

– Обезбеди квалитетно и поуздано напајање потрошача на простору обухваћеном планом;

– Целокупна 10 kV мрежа реконструише за рад на 20 kV напонском нивоу;

– Изграде нове трафостаница 20/0,4 kV напонског преноса и реконструишу постојеће 10/0,4 kV.

Постојећу нисконапонску мрежу у насељу, као и ону за потребе туристичких и других садржаја, на простору у обухвату Просторног плана, потребно је у потпуности реконструисати. За нове садржаје потребно је изградити нову електроенергетску мрежу и трафостанице 20/0,4 kV напонског преноса.

Концепција развоја електроенергетске мреже обухвата обезбеђење енергетских капацитета изградњом 110/20kV трафостанице, ревитализација и реконструкција постојеће преносне и средњенапонске мреже преласком на двостепену трансформацију 110/20 kV и реконструкција 10 kV напонске мреже и трафостаница за 20 kV напонски ниво.

Изградњом нових трафостаница 20/0,4 kV напонског преноса и реконструкцијом постојећих обезбедиће се довољно капацитета за све потрошаче. Електроенергетска мрежа у насељу, ће бити углавном надземна на бетонским и гвоздено-решеткастим стубовима.У деловима насеља где је планирано вишепородично становање, радне зоне, централни садржаји, спортско-рекреативне и парковске површине, мрежа ће се у потпуности каблирати.

Концепција развоја електроенергетске мреже обухвата обезбеђење енергетских капацитета изградњом 110/20kV трафостанице, ревитализација и реконструкција постојеће преносне и средњенапонске мреже преласком на двостепену трансформацију 110/20 kV и реконструкција 10 kV напонске мреже и трафостаница за 20 kV напонски ниво.

### Гасоводна инфраструктура

Приоритет развоја гасоводне инфраструктуре на предметном подручју је изградња разводног гасовода и ГМРС “Бач” за снабдевање целе општине гасом.

Гасификација свих насељених места у општини Бач: Бач, Бачко Ново Село, Плавна, Бођани, Вајска и Селенча ће се реализовати изградњом разводних гасовода од ГМРС “Бач” до поменутих насеља и дистрибутивне гасоводне мреже до свих потрошача.

Снабдевање општине Бач природним гасом планира се преко гасовода високог притиска из правца Бачке Паланке, који улази у општину Бач испод канала Каравуково-Бачки Петровац, на око 600 m низводно од моста.

Планирано је даље снабдевање са ГМРС (главно мерно регулациона станица) Бач, која се лоцира између шећеране и пута M18 Бачка Паланка-Сомбор. Од ГМРС се води гасовод средњег притиска до МРС (мерно регулациона станица) Селенча, МРС Бач, МРС Бођани и Вајска (заједничка за оба насеља) и Плавна и Бачко Ново Село (заједничка МРС).

За свако насеље предвиђена је ДГМ (дистрибутивна гасна мрежа).

Изградњом гасовода Бачка Паланка-Бач, створиће се предуслови за гасификацију свих насељених места у општинама Бач. Завршетком ових деоница гасовода све општине на простору Војводине биле би гасификоване и умрежене у јединствени гасоводни систем.

Планирани гасоводи високог притиска у Општини Бач је гасовод Бачка Паланка - Бач RG-04-11/III.

Планирани просторни развој енергетске инфраструктуре заснива се на:

- изградњи гасовода „Јужни ток“ који ће се укрштати са коридором водног пута између Бачког Новог Села и Сотина, око 1318 p km - крак за Републику Хрватску).;

- изградњи планираног гасовода за гасификацију општине Бач са ГМРС „Бач“;

### Нафтоводна инфраструктура

Транспортни систем снабдевања нафтом рафинерије Нови Сад и Панчево обавља се нафтоводом ЈП Транснафта Панчево. Физички обим цевоводног транспорта нафте у Републици Србији се актуелно реализује коришћењем нафтовода од границе између Републике Србије и Републике Хрватске на Дунаву (Бачко Ново Село), до Панчева. Деоница Бачко Ново Село – Нови Сад дугачка је 63,4 km, а деоница Нови Сад – Панчево 91 km. Инфраструктуру овог нафтовода сачињавају теминал у Новом Саду, који је лоциран уз Рафинерију нафте Нови Сад и има 2 складишна и 2 манипулативна резервоара од по 10.000 m² и пумпну станицу, и мерна станица у Панчеву, која је лоцирана уз Рафинерију нафте Панчево.

### Обновљиви извори енергије

У наредном планском периоду потребно је стимулисати развој и коришћење обновљивих извора енергије, чиме ће се знатно утицати на побољшање животног стандарда и заштиту и очување природне и животне средине.

Енергетски производни објекти који користе обновљиве изворе енергије (биомаса, биогас, геотермална енергија) градиће се у склопу радних комплекса, односно туристичких комплекса (геотермална енергија), како у насељима тако и ван, који ће ову енергију користити за сопствене потребе, а у случају већих капацитета вишак конектовати у јавну мрежу.

Појединачни енергетски производни објекти већих капацитета који би користили биомасу и биогас за производњу енергије, као и енергетски производни објекти који би користили сунчеву енергију ветра већих капацитета који ће произведену енергију конектовати у јавну мрежу, могу се градити ван насеља и у радним комплекцима у насељима.

## КАРАКТЕРИСТИКЕ И АНАЛИЗА ЕЛЕКТРОНСКИХ КОМУНИКАЦИЈА И ИНФОРМАЦИОНИХ СИСТЕМА

### Електронске комуникације и поштански саобраћај

Концепција развоја електронске комуникационе мрежеобухвата развој широкопојасне мреже на свим нивоима и потпуну дигитализацију електронских комуникационих уређаја.

Електронска комуникациона мрежа, у складу са постављеним циљевима ће се развијати по следећој концепцији: Нови Сад - Бач. Планирана је и изградња оптичких каблова (у плану Телекома Србије), и то на подручју општине Бач: Вајска-Бођани

На подручју општине Бач, на основу дугорочног плана развоја предузећа ''Телеком Србија'', дигиталне, комутационе и транспортне мреже на подручју регионалног чвора Бачка Паланка, планирана је изградња оптичких спојних каблова у коридорима саобраћајница свих нивоа. Планирани су следеће оптичке кабловске везе:

– Бачка Паланка – Бач – Дероње - Оџаци,

– Бач - Бачка Паланка – Футог - Нови Сад,

– Од насеља Вајска према граници са Хрватском.

Проводни оптички каблови изградиће се и до свих радио-базних станица мобилних комуникација.

Систем преноса треба да се одвија преко дигиталних аутоматских комутационих чворишта централа довољног капацитета, које треба поставити у свим насељима. За свако домаћинство неопходно је обезбедити по један директан телефонски прикључак, као и довољан број прикључака за све привредне кориснике.

У складу са плановима развоја надлежног предузећа планирана је изградња комутационих чворишта у насељима у складу са потребама.

Дигитализација мреже електронских комуникација подразумева увођење дигиталних комутационих центара и дигиталних система преноса у свим равнима мреже.Ово подразумева и полагање каблова са оптичким влакнима као медијумом преноса на свим нивоима међумесне мреже, са перспективом увођења оптичких каблова и у месне мреже. Оптички каблови омогућују рад више система преноса великог домета са различитим дигиталним протоком, који се коришћењем нових техника мултиплексирања и модерних оптоелектронских компонената могу даље повећавати до веома великих капацитета.

У свим насељима, викенд зонама и на туристичким и другим локалитетима, потребно је изградити приступну кабловску мрежу.

Изградњом антенских система и базних станица мобилних комуникација у складу са плановима развоја оператера, омогућиће се рад овог система електронских комуникација на целом планском подручју.

У наредном периоду поштански саобраћај одвијаће се преко постојећих поштанских јединица у насељима, са евентуалним новим уговорним шалтерима у насељима и туристичким локалитетима. Такође у плану је и даљи развој мреже широкопојасног интеренета на целом подручју општине Бач, тако да она буде доступна што већем броју корисника, из приватног и јавног сектора, као и индивидуалним домаћинствима.

**1.4.2 Електронска управа**

Перспектива у овој области је увођење "е" управе, као и изградња информационе инфраструктуре, у свим општинама, према стратешким документима ЕУ, Републике Србије, АП Војводине, које потенцирају и финансирају израду пројектне документације и реализацију пројеката.

Телекомуникациона и ИТ (информационо технолошка инфраструктура) има један од основних циљева, увођење електронске управе - изградња информационе инфраструктуре, која подразумева повезивања јавног сектора путем:

- успостављања ГИС-а савременим методама аквизиције просторних података

- ММС (мобил мапинг систем)

- увођење савремених информационих технологија (Claudi compjuting)

- умрежавање локалних институција путем оптичке мреже

**1.4.3 Остала информационо-технолошка инфраструктура**

Хотспот локације

У погледу омогућавања слободног приступа интернету физичким и правним лицима на фреквентним локацијама општине Бач, потребно је пажљиво одредити хотспот лоакције, (простор испред зграде општине, јавна туристичка дестинација, трг, културне, историјске и сличне локације). Затим након прибављања техничке документације, изградити неопходну инфраструктуру која ће обезбедити безбедан рад система и слободан приступ интернету бежичним системом.

Приликом конципирања система, кроз активности утврдити евентуалну могућност напајања система електричном енергијом путем соларних панела и тиме обезбедити уштеду енергије, а свакако и уштеду на улагању у опрему (енергетски каблови).

Видео надзор раскрсница- “Бач сигуран град”

Побољшање безбедности саобраћаја и грађана свакако се може приписати савременим системима видео-надзора на значајнијим раскрсницама са надзорним центром. Приликом израде пројектне документације акценат ставити на конципирање инсталације оптичким везама надзорног центра са раскрсницама или напредним бежичним технологијама.

Камере за овакав вид снимања заснивају се на IP решењима и софтверу за обраду снимака који има интегрисан систем за препознавање регистарских таблица и посебну базу за податке возила која начине прекршај (прекорачење брзине и пролазак кроз црвено светло).

Ово би у великој мери добринело санкционисању несавесних учесника у саобраћају, а свест да постоји овај систем би допринела значајно смањењу саобраћајних незгода.

## КАРАКТЕРИСТИКЕ И АНАЛИЗА КОМУНАЛНЕ ИНФРАСТРУКТУРЕ

### Комунална инфраструктура

Изградња комуналних објеката и уређење комуналних површина ће се вршити на дефинисаним просторима одређене намене, а у складу са потребама и условима и нормама који дефинишу одређену област (гробља, водозахват, УПОВ, паркови, заштитно зеленило и др). На истим површинама ће се вршити изградња и пратећих садржаја неопходних за несметано функционисање.

Општина Бач је, заједно са општинама Сомбор, Апатин, Кула и Оџаци, потписала споразум о формирању Западнобачког региона, са регионалном депонијом на територији општине Сомбор. За предметни регион израђен је и План управљања отпадом којим су дефинисане све активности везане за регионално депоновање отпада са територије ових општина, потребан број трансфер станица итд. На територији општине Бач, наведени План предвиђа трансфер станицу на локацији садашње општинске депоније, након њене санације и рекултивације.

### Третман отпада животињског порекла

Одлагања сточних лешева треба вршити у складу са Стратегијом управљања отпадом односно Законом о ветеринарству.

У погледу решавања проблематике третмана отпада животињског порекла, Закон о ветеринарству прописује систем који обухвата обавезе локалне самоуправе као и свакога ко својим радом ствара отпад животињског порекла.

Третман отпада животињског порекла у складу са овим Законом, подразумева нешкодљиво уклањање лешева животиња и других отпадака животињског порекла до објеката за сабирање, прераду или уништавање отпада животињског порекла на начин који не представља ризик по друге животиње, људе или животну средину.

У изузетним случајевима лешеви животиња се закопавају или спаљују на сточном гробљу или јами гробници (лешеви кућних љубимаца, лешеви животиња у неприступачним подручјима и они који су сврстани у другу категорију у случају избијања нарочито заразних болести) у складу са важећим Правилником о утврђивању мера раног откривања и дијагностике заразне болести трансмисивних спонгиоформних енцефалопатија, начину њиховог спровођења, као и мерама за спречавање ширења, сузбијање и искорењивање ове заразне болести.

Начин нешкодљивог уклањања животињских лешева је дефинисан на основу Правилника о начину нешкодљивог уклањања и искоришћавања животињских лешева и Правилника о начину разврставања и поступања са споредним производима животињског порекла, ветеринарско-санитарним условима за изградњу објеката за сакупљање, прераду и уништавање споредних производа животињског порекла, начину спровођења службене контроле и самоконтроле, као и условима за сточна гробља и јаме гробнице.

**ПРИКАЗ КРИТЕРИЈУМА И ПОДКРИТЕРИЈУМА ЗА БОДОВАЊЕ И РАНГИРАЊЕ ПРОЈЕКАТА КАПИТАЛНИХ ИНВЕСТИЦИЈА**

|  |  |  |  |  |
| --- | --- | --- | --- | --- |
| **Р. Бр.** | **КРИТЕРИЈУМИ** | **СКАЛА ЗА ОЦЕЊИВАЊЕ** | **МАКСИМАЛАН БРОЈ БОДОВА** | **ПОНДЕР** |
| 1. | **Статус пројекта** |  |  |  |
| 1.1 | Степен завршености/започетости | 1-5 | 5 | 4 |
| 1.2 | Усклађеност са стратешким документима Општине | 0-1 | 1 |
| 1.3 | Повезаност са осталим пројектима који су прихваћени или се већ реализују | 0-2 | 2 |
| 2. | **Финансијски утицај** |  |  |  |
| 2.1 | Утицај на повећање прихода буџета | 0-2 | 2 | 3 |
| 2.2 | Утицај на самњење расхода буџета | 0-2 | 2 |
| 2.3 | Утицај на повећање расхода буџета по завршетку капиталне инвестиције | 0-2 | 2 |
| 2.4 | Предвиђено финансирање пројекта из других извора | 0-2 | 2 |
| 3. | **Утицај на економски развој** |  |  |  |
| 3.1 | Утица на запошљавање | 0-2 | 2 | 4 |
| 3.2 | Утицај на инвестиције у привреди | 0-2 | 2 |
| 3.3 | Утицај на инвестиције у пољопривреди/сточарству | 0-2 | 2 |
| 3.4 | Утицај на инвестиције у туризму | 0-2 | 2 |  |
| 4. | **Утицај на друштвени развој** |  |  |  |
| 4.1 | Доприноси повећања нивоа и квалитета постојећих услуга јавног сектора | 0-2 | 2 | 3 |
| 4.2 | Доприноси квалитету образовања и унапређењу културно-образовне инфраструктуре | 0-2 | 2 |
| 4.3 | Доприноси унапређењу здравствено-социјалне заштите | 0-2 | 2 |
| 4.4 | Доприноси развоју спортско рекреативне инфраструктуре | 0-2 | 2 |
| 5. | **Утицај на животну средину и просторно уређење** |  |  |  |
| 5.1 | Унапређење заштите животне средине | 0-2 | 2 | 2 |
| 5.2 | Омогућује ефективно и одрживо коришћење природних ресурса, енергетску ефикасност и употребу обновљивих извора енергије | 0-2 | 2 |
| 5.3 | Утиче на формирање здраве, очуване, просторно уређене и за живот привлачне средине са савременом инфраструктуром | 0-2 | 2 |
| 6. | **Ризици** |  |  |  |
| 6.1 | Техничко – технолошки ризици | 0-2 | 2 | -1 |
| 6.2 | Сложеност прикупљања документационе основе | 0-2 | 2 |
| 6.3 | Финансијски ризици | 0-2 | 2 |
| 6.4 | Правни и регуулаторни ризици | 0-2 | 2 |

**КРИТЕРИЈУМИ ЗА ДОДЕЛУ БОДОВА ПОДКРИТЕРИЈУМИМА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р.бр. | Назив критеријума и подкритеријума | Опис подкритеријума | | | | | | |
| **1.** | **Статус пројекта** | **1 бод** | **2 бода** | | **3 бода** | **4 бода** | | **5 бодова** |
| 1.1 | Степен припремљености/започетости | Пројектна идеја и израђен Идејни пројекат | Прибављени Локацијски услови | | Прибављена грађевинска дозвола | Прибављена грђевинска дозвола, израђен пројекат за извођење радова и прибављене сагласности | | Започети радови |
|  |  | **0 бодова** | | **1 бод** | | | **2 бода** | |
| 1.2 | Усклађеност са стратешким документима | Није усклађен | | Усклађен | | | / | |
| 1.3 | Повезаност са осталим пројектима који су прихваћени или се већ реализују | Није повезан са другим пројектима | | Повезан са другим пројектима | | | Предуслов за реализацију других пројеката | |

|  |  |  |  |  |
| --- | --- | --- | --- | --- |
| **2.** | **Финасијски утицај** | **0 бодова** | **1 бод** | **2 бода** |
| 2.1 | Утицај на повећање прихода буџета | Без утицаја на буџетске приходе | Мањи пораст буџетских прихода | Значајан пораст буџетских прихода |
| 2.2 | Утица на смањење расхода буџета | Пројекат неће смањити издатке | Пројекат ће у мањој мери смањити издатке | Пројекат ће знатно умањити издатке |
| 2.3 | Утицај на повећање расхода будџета по завршетку капиталне инвестиције | Пројекат неће увећати издатке | Пројекат ће у мањој мери увећати издатке | Пројекат ће у знатној мери увећати издатке |
| 2.4 | Предвиђено финансирање пројекта из других извора | Није предвиђено | У износу нижем од 50% | У износу 50% и више |
| **3.** | **Утица на економски развој** | **0 бодова** | **1 бод** | **2 бода** |
| 3.1 | Утицај на запошљавање | Пројекат неће резултирати новим запошљавањем | Након реализације пројекта број запослених до 10 | Након реализације пројекта број запослених од 10 |
| 3.2 | Утицај на инвестиције у привреди | Нема утицаја на инвестиције у привреди | Утиче на повећање инвестиција у привреди у мањем износу | Утиче на повећање инвестиција у привреди у значајном износу |
| 3.3 | Утица на инвестиције у пољопривреди/сточарству | Нема утицаја на развој пољопривреде и сточарства | Има мањи утицај на развој пољопривреде и сточарства | Има значајан утицај на развој пољопривреде и сточарства |
| 3.4 | Утицај на инвестиције у туризму | Нема утицаја на развој туризма | Има мањи утицај на развој туризма | Има значајан утицај на развој туризма |

|  |  |  |  |  |
| --- | --- | --- | --- | --- |
| **4.** | **Утицај на друштвени развој** | **0 бодова** | **1 бод** | **2 бода** |
| 4.1 | Доприниси повећању нивоа и квалитета постојећих услуга јавног сектора | Нема утицаја на ниво и квалитет постојећих услуга јавног сектора | Има одређени утицај на ниво и квалитет постојећих услуга јавног сектора | Има значајан утица4 на ниво и квалитет постојећих услуга јавног сектора |
| 4.2 | Доприноси квалитету образовања и унапређењу културно-образовне инфраструктуре | Нема утицаја на квалитет образовања и унапређења културно-образовне инфраструктуре | Има утицај на квалитет образовања и унапређења културно-образовне инфраструктуре у мањој мери | Има утицај на квалитет образовања и унапређења културно-образовне инфраструктуре у значајној мери |
| 4.3 | Доприноси унапређењу здравствено – социјалне заштите | Нема утицаја на унапређење здравствено социјалне заштите | Има одређени утицај на унапређење здравствено социјалне заштите | Има знатан утицај на унапређење здравствено социјалне заштите |
| 4.4 | Доприноси развоју спортско- рекреативне инфраструктуре | Нема утицаја на развој спортско – рекреативне инфраструктуре | Има одређени утица на развој спортско рекретивне инфраструктуре | Има значајан утица на развој спортско рекретивне инфраструктуре |
| **5.** | **Утицај на животну средину и просторно уређење** | **0 бодова** | **1 бод** | **2 бода** |
| 5.1 | Унапређује заштиту животне средине | Негативно утиче на животну средину | Нема утицаја на животну средину | Корисно за животну средину |
| 5.2 | Омогућује ефективно и одрживо коришћење природних ресурса, енергетску ефикасност и употребу обновљивих извора енергије | Не омогућује коришћење природних ресурса, енергетску ефикасност и употребу обновљивих извора енергије | Омогућује коришћење природних ресурса, енергетску ефикасност и употребу обновљивих извора енергије у мањој мери | Омогућује коришћење природних ресурса, енергетску ефикасност и употребу обновљивих извора енергије у значајниј мери |
| 5.3 | Утиче на формирање здраве, очуване, просторно уређене и за живот привлачне средине са савременом инфраструктуром | Не утиче на формирање здраве, очуване, просторно уређене и за живот привлачне средине са савременом инфраструктуром | Утиче на формирање здраве, очуване, просторно уређене и за живот привлачне средине са савременом инфраструктуром у мањој мери | Утиче на формирање здраве, очуване, просторно уређене и за живот привлачне средине са савременом инфраструктуром у значајној мери |

|  |  |  |  |  |
| --- | --- | --- | --- | --- |
| **6.** | **Ризици** | **0 бодова** | **1 бод** | **2 бода** |
| 6.1 | Техничко – технолошки ризици | Нема техничко - технолошких ризика | Постоје одређени техничко технолошки ризици | Постоји значајана техничко – технолошки ризик |
| 6.2 | Сложеност прикупљања документационе основе | Низак степен сложености прикупљања документационе основе | Процес прикупљања документационе основе је прилично сложен | Процес прикупљања документационе основе је изузетно сложен |
| 6.3 | Финансијски ризици | Нема финансијског ризика | Постоје одређени финансијски ризици | Постоји значајан финансијски ризик |
| 6.4 | Правни и регулаторни ризици | Не постоје правни и регулаторни ризици | Постоје одређени правни и регулаторни ризици | Постоје значајни правни и регулаторни ризици |

**Пројектни образац**

Приказ пројектног обрасца Пројектни образац представља форму за попуњавање која има за циљ да прикупи што више важних информација о инвестиционом пројекту, како би чланови тима за селекцију пројеката извршили што реалније оцењивање. За припрему ПКИ-а неопходно је да надлежне особе одреде начин предлагања и предмет нових инвестиционих пројеката. Истовремено, да би се могао упоредити значај предложених инвестиционих пројеката за општину, неопходан је јединствен и детаљан опис сваког пројекта. Овај пројектни образац је заједно са упутством за попуњавање послат општинској управи, свим месним заједницама, школама, установама културе, јавним предузећима и другим значајним актерима локалне самоуправе.

|  |  |  |  |  |  |
| --- | --- | --- | --- | --- | --- |
| **НАЗИВ ПРОЈЕКТА** | |  | | | |
| **ШИФРА ПРОЈЕКТА** | |  | | | |
| **ОБЛАСТ ПРОЈЕКТА** | |  | | | |
| **ЦИЉ ПРОЈЕКТА** (изградња/набавка новог средства или капитално одржавање, поправка или реконструкција постојећег средства и сл.) | |  | | | |
| **ОРГАНИЗАЦИЈЕ/ЛИЦА ОДГОВОРНА ЗА ПРОЈЕКАТ** | | **Организација** | | **Лице** | |
| Одговоран за планирање и прегледање пројекта | |  | |  | |
| Одговоран за имплементацију пројекта | |  | |  | |
| Одговоран за управљање пројектом након његове реализације | |  | |  | |
| **ДИНАМИКА РЕАЛИЗАЦИЈЕ** | | Планиран почетак реализације | | Планиран крај реализације | |
|  | |  | |
| **ИЗВОР ПРОЈЕКТА** | | Усклађеност пројекта са стратешким документима | | | |
|  | | | |
| **ОПИС ПРОЈЕКТА** | | | | | |
| 1.Које потребе/проблеме ће пројекат задовољити/решити | |  | | | |
| 2.Како се те потребе тренутно задовољавају | |  | | | |
| **СТАТУС ПРОЈЕКТА** | | | | | |
| 1.Степен припремљености/започетости | Пројектна идеја и израђен Идејни пројекат | |  | | |
| Прибављени локацијски услови | |  | | |
| Прибављена грађевинска дозвола | |  | | |
|  | Пробављена грађевинска дозвола, израђен Пројекат за извођење радова и прибављене сагласности | |  | | |
| Започети радови | |  | | |
| 2.Повезаност са осталим пројектима који су прихваћени или се већ реализују | Није повезан са другим пројектима | | Повезан са другим пројектима (навести којим) | | Предуслов за реализацију других пројеката (навести којих) |
|  | |  | |  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ВРЕДНОСТ ПРОЈЕКТА (000 РСД)** | | **Очекивано** | | | | | | **Реализовано** | | | | | | |
|  | | | | | |  | | | | | | |
| **СТРУКТУРА ТРОШКОВА (000 РСД)** | | **Реализовано** | | **Очекивано** | | | | | | | | | | |
| По годинама | | До 2018 | | 2019 | | | | | 2020 | | | | 2021 | |
| Планска документација | |  | |  | | | | |  | | | |  | |
| Земљиште | |  | |  | | | | |  | | | |  | |
| Изградња | |  | |  | | | | |  | | | |  | |
| Опрема и опремање | |  | |  | | | | |  | | | |  | |
| Остало (навести) \_\_\_\_\_\_\_\_\_ | |  | |  | | | | |  | | | |  | |
| **Укупни трошкови** | |  | |  | | | | |  | | | |  | |
| **ИЗВОРИ ФИНАНСИРАЊА ПРОЈКТА** | | **Реализовано** | | **Очекивано** | | | | | | | | | | |
| По годинама | | До 2018 | | 2019 | | | | | | 2020 | | | | 2021 |
| Локални буџет | |  | |  | | | | | |  | | | |  |
| Сопствена средства | |  | |  | | | | | |  | | | |  |
| Виши ниво власти | |  | |  | | | | | |  | | | |  |
| Донација | |  | |  | | | | | |  | | | |  |
| Кредит | |  | |  | | | | | |  | | | |  |
| Остало (навести) \_\_\_\_\_\_\_\_\_ | |  | |  | | | | | |  | | | |  |
| **Укупно** | |  | |  | | | | | |  | | | |  |
| **ПРОЦЕЊЕНИ ГОДИШЊИ ОПЕРАТВНИ ТРОШКОВИ ОДРЖАВАЊА И ТРОШКОВИ ПОПРАВКИ (000 ДИН)** | | **Реализовано** | | **Очекивано** | | | | | | | | | | |
| До 2018 | | 2019 | | | | | | 2020 | | | | 2021 |
|  | |  | | | | | |  | | | |  |
| **ПРОЦЕЊЕНИ ЕФЕКТИ ПРОЈЕКТА** | | | | | | | | | | | | | | |
| **Финансијски** | | | | | | | | | | | | | | |
| Повећање буџетских прихода | | | **ДА** | | | | | | | | **НЕ** | | | |
| Смањење буџетских расхода | | | **ДА** | | | | | | | | **НЕ** | | | |
| Повећање расхода буџета по завршетку капиталне инвестиције | | | **ДА** | | | | | | | | **НЕ** | | | |
| Образложење: | | | | | | | | | | | | | | |
| **Економски – утицај подстицање локалног економског развоја** | | | | | | | | | | | | | | |
| Утицај на запошљавање | Пројекат неће резултирати новим запошљавањем | | | | | |  | | | | | | | |
| Након реализације пројекта број запослених до 10 | | | | | |  | | | | | | | |
| Након реализације пројекта број запослених већи од 10 | | | | | |  | | | | | | | |
| Утицај на инвестиције у привреди | | | | | | | ДА | | | | | НЕ | | |
| Утицај на инвестиције у пољопривреди/сточарству | | | | | | | ДА | | | | | НЕ | | |
| Утицај на инвестиције у туризму | | | | | | | ДА | | | | | НЕ | | |
| Образложење: | | | | | | | | | | | | | | |
| **Утицај на друштвени развој** | | | | | | | | | | | | | | |
| Доприноси повећању нивоа и квалитета постојећих услуга јавног сектора | | | | | ДА | | | | | | | НЕ | | |
| Доприноси квалитету образовања и унапређењу културно – образовне инфраструктуре | | | | | ДА | | | | | | | НЕ | | |
| Доприноси унапређењу здравствено -социјалне заштите | | | | | ДА | | | | | | | НЕ | | |
| Доприноси развоју спортско-рекреативне инфраструктуре | | | | | ДА | | | | | | | НЕ | | |
| Образложење: | | | | | | | | | | | | | | |
| **Утицај на животну средину** | | | | | | | | | | | | | | |
| Унапређује заштиту животне средине | | | | | | ДА | | | | | | НЕ | | |
| Омогућује ефективно коришћење природних ресурса, енергетску ефикасност и употребу обновљивих извора енергије | | | | | | ДА | | | | | | НЕ | | |
| Утиче на формирање здраве, очуване, просторно уређене и за живот привлачне средине са модерном инфраструктуром | | | | | | ДА | | | | | | НЕ | | |
| Образложење: | | | | | | | | | | | | | | |
| **Оцена ризика** Процените ризике користећи скалу од 1 (најнижи) до 5 (највиши) | Техничко – технолошки ризици | | | | | | | | | | | | |  |
| Сложеност прикупљања документационе основе | | | | | | | | | | | | |  |
| Финансијски ризици | | | | | | | | | | | | |  |
| Правни и регулаторни ризици | | | | | | | | | | | | |  |

|  |  |
| --- | --- |
| Име и презиме особе која је попунила образац |  |
| Контакт телефон |  |
| Е-mail |  |

1. **ЛИСТА КАПИТАЛНИХ ПРОЈЕКАТА ПО ОБЛАСТИМА**

|  |  |  |  |
| --- | --- | --- | --- |
| **Редни Број** | **Назив пројекта** | **Вредност пројекта** | **Укупно бодова/период реализације** |
| 1 | **Фабрика воде Бач-Селенча**  Стварање претпоставки за снабдевање становништав чистом пијаћом водом |  | 54 |
| 2 | **Реконструкција локалног пута Л-2 Бођани – Берава**  Стварање претпоставки за побољшање и развој локалне саобраћајне инфраструктуре као предуслова за интензивнији локални економски развој. Стварање предуслова за одвијање стабилног и дугорочно одрживог саобраћаја и унапређење безбедности саобраћаја кроз реконструкцију локалног пута |  | 50 |
| 3 | **Реализација пројекта изградње инфраструктурних објеката у радној зони 1А у КО Бач**  Унапређење привредног амбијента и стварање претпоставки за улагање у општину Бач |  | 50 |
| 4 | **Реконструкција школе и затворени базен у ОШ у Бачу**  Енергетска санација и реконструкција ОШ ''Вук Караџић'' Бач. Унапређење фискултурне наставе стварањем могућности за бављење спортом на води за прешколску и школску децу, омладину и за рекреативно бављење спортом осталог становништва општине Бач. |  | 49 |
| 5 | **Реконструкција локалног пута Л-7 ''Економија 3 – Гатара''**  Стварање претпоставки за побољшање и развој локалне саобраћајне инфраструктуре као предуслова за интензивнији локални економски развој. Стварање предуслова за одвијање стабилног и дугорочно одрживог саобраћаја и унапређење безбедности саобраћаја кроз реконструкцију локалног пута |  | 47 |
| 6 | **Дунавски инфо центар у Бачком Новом Селу**  Уређење пункта за пружање различитих услуга туристима на рути „ЕуроВело 6“. |  | 47 |
| 7 | **Реализација пројекта за развој туризма и рекреације комплекса „Језеро Провала“**  Унапређење туризма и привлачење инвеститора за градњу туристичких објеката. |  | 47 |
| 8 | **Изградња и опремање фекалне црпне станице ЦС5 у Селенчи**  Унапређење капацитета локалне самоуправе за управљање отпадним водама, односно ефикасна евакуација фекалних вода из насеља Селенча до објекта за пречишћавање |  | 43 |
| 9 | **Енергетска санација зграде и поправка крова Дома здравља Бач**  Побољшање енергетске ефикасности објекта ради смањења трошкова набавке енргената |  | 43 |
| 10 | **Пројектовање и извођење саобраћајне сигнализације за сва насељена места општине Бач**  Побољшана безбедност учесника у саобраћају у општини Бач. |  | 43 |
| 11 | **Изградња секундарне канализационе мреже са црпним станицама у насељу Селенча**  Унапређење капацитета локалне самоуправе за управљање отпадним водама, односно ефикасна евакуација фекалних вода из насеља Селенча до објекта за пречишћавање |  | 42 |
| 12 | **Изградња канализационе мреже у насељу Плавна – 1 фаза**  Унапређење капацитета локалне самоуправе за управљање отпадним водама, односно ефикасна евакуација фекалних вода из насеља Плавна до објекта за пречишћавање. |  | 42 |
| 13 | **Изградња кружних токова**  Унапређење путне инфраструктуре изградњом кружних токова на територији општине Бач. |  | 40 |
| 14 | **Адаптација и енергетска санација ОШ „Алекса Шантић“ Вајска**  Подизање квалитета наставе у школском и предшколском систему образовања. |  | 38 |
| 15 | **Изградња канализационе мреже у насељу Бачко Ново Село – 1 фаза**  Унапређење капацитета локалне самоуправе за управљање отпадним водама, односно ефикасна евакуација фекалних вода из насеља Бачког Новог Села до објекта за пречишћавање. |  | 38 |
| 16 | **Реконструкција локалног пута Л-8 Плавна-Дунав**  Стварање претпоставки за побољшање и развој локалне саобраћајне инфраструктуре као предуслова за интензивнији локални економски развој. Стварање предуслова за одвијање стабилног и дугорочно одрживог саобраћаја и унапређење безбедности саобраћаја кроз реконструкцију локалног пута |  | 37 |
| 17 | **Реконструкција саобраћајница у свим насељеним местима**  Стварање претпоставки за побољшање и развој насељске саобраћајне инфраструктуре. Стварање предуслова за одвијање стабилног и дугорочно одрживог саобраћаја и унапређење безбедности саобраћаја кроз реконструкцију насељских саобраћајница |  | 37 |
| 18 | **Реконструкција пута Бођани Плавна**  Стварање претпоставки за побољшање и развој локалне саобраћајне инфраструктуре као предуслова за интензивнији локални економски развој. Стварање предуслова за одвијање стабилног и дугорочно одрживог саобраћаја и унапређење безбедности саобраћаја кроз реконструкцију локалног пута |  | 37 |
| 19 | **Атарски пут Бачко Ново Село – Плавна**  Квалитетна саобраћајна повезивања насеља Бачко Ново Село и Плавна као и допринос унапређењу пољопривреде. |  | 37 |
| 20 | **Реконструкција парка у центру Бача**  Уређење постојећих зелених површина у центру насеља уношењем елемената урбаног мобилијара и стварањем услова за одвијање разних активности свих категорија становништва |  | 36 |
| 21 | **Адаптација и санација санитарних чворова, кабинета за биологију, водоводне и канализционе мреже и изградња спољне хидрантске мреже у ОШ у Вајској**  Подизање квалитета наставе и повећање безбедности са аспекта противпожарне заштите. |  | 35 |
| 22 | **Изградња јавне расвете у радној зони у Бачу**  У оквиру постојеће радне зоне у Бачу постоје привредни објекти који су у функцији а уз саобраћајнице у радној зони не постоји изграђена јавна расвета. |  | 34 |
| 23 | **Изградња некатегорисаних путева**  Побољшање услова одвијања саобраћаја и повећања безбедности на некатегорисаним путевима. |  | 34 |
| 24 | **Реконструкција зграде Народне библиотеке у погледу мера заштите од пожара**  Стварање услова за коришћење различитих садржаја у објекту народне библиотеке са аспекта безбедности од пожара. |  | 31 |
| 25 | **Месна заједница Бачко Ново Село – Биоскоп**  Реконструкција објекта зграде Месне заједнице у БНС – простор биоскопа. |  | 31 |
| 26 | **Набавка грађевинске и комуналне механизације**  Унапређење комуналне инфраструктуре и побољшање квалитета пружања услуга |  | 30 |
| 27 | **Санирање депоније**  Санација дивљих депонија и унапређење заштите животне средине. |  | 30 |
| 28 | **Енергетска ефикасност – промена прозора зграде општинске управе Бач**  Уградњом квалитетне столарије смањиће се губици на грејању и хлађењу објекта а поред тога ће допринети поправљању изгледа фасаде објекта. |  | 29 |
| 29 | **Енергетска ефикасност – промена прозора Народне библиотеке**  Уградњом квалитетне столарије смањиће се губици на грејању и хлађењу објекта а поред тога ће допринети поправљању изгледа фасаде објекта. |  | 29 |
| 30 | **Пројекат прихватилишта напуштених животиња**  Збрињавање и хумано поступање са напуштеним животињама |  | 26 |
| 31 | **Реконструкција пречистача отпадних вода у Бачу**  Унапређење капацитета локалне самоуправе за управљање фекалним водама односно да постојећи пречистач у систему градске фекалне канализације ради у пуном-пројектованом капацитету. |  | 25 |
| 32 | **Изградња и реконструкција јавне расвете у Бачком Новом Селу, Бођанима**  На местима где је уочена слаба јавна расвета неопходно је поставити нову јавну-лед расвету што ће допринети побољшању видљивости и уштеди електричне енергије. |  | 25 |
| 33 | **Реконструкција јавне расвете у насељу Бач**  На местима где је уочена слаба јавна расвета неопходно је поставити нову јавну-лед расвету како би се створили безбеднији услови за грађане. |  | 21 |
| 34 | **Изградња канализационе мреже у насељу Вајска**  Унапређење капацитета локалне самоуправе за управљање отпадним водама, односно ефикасна евакуација фекалних вода из насеља Вајска до објекта за пречишћавање. |  | 20 |
| 35 | **Изградња канализационе мреже у насељу Бођани**  Унапређење капацитета локалне самоуправе за управљање отпадним водама, односно ефикасна евакуација фекалних вода из насеља Бођани до објекта за пречишћавање. |  | 20 |
| 36 | **Реконструкција јавне расвете у насељу Селенча**  На местима где је уочена слаба јавна расвета неопходно је поставити нову јавну-лед расвету како би се створили безбеднији услови за грађане. |  | 17 |
| 37 | **Реконструкција јавне расвете у насељу Плавна**  На местима где је уочена слаба јавна расвета неопходно је поставити нову јавну-лед расвету како би се створили безбеднији услови за грађане. |  | 17 |
| 38 | **Реализација пројекта одвођења атмосферских вода**  Унапређење капацитета локалне самоуправе за превазилажење актуелних проблема везаних за одвођење атмосферских вода. |  | 15 |
| 39 | **Изградња пута - спој улица Грмечка и Н.Тесле и паркинг зоне у Бачу**  Стварање претпоставки за побољшање и развој локалне саобраћајне инфраструктуре. Стварање предуслова за одвијање стабилног и дугорочно одрживог саобраћаја и унапређење безбедности саобраћаја кроз реконструкцију колских саобраћајница у насељу |  | 15 |

**Праћење и вредновање**

Праћење (мониторинг) је непрестани процес прикупљања информација преко дефинисаних индикатора за мерење напретка у реализацији стратешких циљева, односно мера. Наведени процес обезбеђује да се ограничена средства искористе на најефикаснији начин. Он се усредсређује на испуњавање планираног и обавља се континуирано, при чему се прати реализација пројеката и идентификују се успеси и проблеми. На основу резултата мониторинга, прикупљених података, информација и извештаја, анализира се извршавање пројеката у оквиру дефинисаних циљева, односно мера. У процес мониторинга треба да буду укључени сви актери укључени у имплементацију пројеката, представници општинске управе, општински савети као и сви значајнији општински актери. Вредновање (евалуација) се надовезује на мониторинг и неопходно је да се спроводи на почетку (ex ante), на средини (on going) и на крају периода за који је План дефинисан (ex post). Евалуацију плана је потребно спроводити једном годишње, при чему је неопходно реализовати и евалуацију на половини периода реализације, као и на крају.

Процес праћења и вредновања обављаће Одељење за Одељење за урбанизам , заштиту животне средине, имовинско правне послове и комунално стамбене послове.